มีเงินนับเป็นน้อง มีทองนับเป็นพี่แต่ถ้ามีเงิน 1พันก็เป็นเศรษฐีทองคำได้
ว่ากันว่ามีเงินนับเป็นน้อง มีทองนับเป็นพี่แต่ถ้ามีเงินแค่ 1 พันบาทจะซื้อทองได้จริงเหรอหลายคนคงกำลังขมวดคิ้ว และคิดต่อในใจฉันถามจริงเป็นไปได้เหรอก็แค่อยากจะบอกว่าเป็นไปได้ และเป็นจริงได้เมื่อหลายสิบปีก่อน หลายคนอาจจะคุ้นเคย คนรุ่นแม่ๆ ของพวกเรามักจะชอบเล่น แชร์ทอง กัน ซึ่งวงแชร์ทองนี้ เกิดจากความไว้เนื้อเชื่อใจในหมู่เพื่อนฝูง และวงศาคณาญาติ เปลี่ยนจากแชร์โต๊ะจีน แชร์เงิน มาเป็นแชร์ทอง โดยส่วนใหญ่จะเริ่มเล่นกันมือละ 500-1000 บาท แต่จะกี่มือก็แล้วแต่สภาพคล่องของแต่ละคนการเล่นแชร์ลักษณะแบบนี้ ถือเป็นรูปแบบการออมเงิน ออมทอง แบบบ้านๆ แต่หลายคนๆ ก็สะสมทองนับสิบบาทจากวงแชร์หย่อมๆ ที่สำคัญสมัยก่อนโน้นทองคำรูปพรรณราคาบาทละไม่กี่พัน แต่วันนี้ราคาทองเกือบแตะ 3 หมื่นบาทแล้วแชร์ทองหรือ การออมทองในรูปแบบนี้ค่อยๆ เลือนหายไปตามกาลเวลา เหตุผลแรกเลย คือ ทองราคาแพงขึ้น ทำให้คนร่วมวงแชร์มีมากขึ้น และนี่ก็ถือเป็นความเสี่ยง และมีแววจะถูกโกงสูง เพราะหัวใจหลักของ แชร์ทอง คือความซื่อสัตย์ของเท้าแชร์ และลูกแชร์นั้นเองหลายคนอาจสงสัย เล่นแชร์ทอง ผิดกฎหมายไหมตอบได้ทันทีว่า ไม่ผิด แต่หากเท้าแชร์ตั้งวงเกิน 3 วง มีสมาชิกรวมกันเกิน 30 คน และวงเงินเกิน 3 แสนบาท ที่สำคัญหากชักชวนเล่นผ่านออนไลน์แบบที่เห็นกันตามเฟซบุ๊กเหล่านี้ถือว่าผิดกฎหมายทันทีมีเงิน 1 พันบาทซื้อทองได้จริงๆ ใช่ไหมการซื้อทองด้วยเงิน 1 พันบาท จะเป็นเรื่องจริงได้ ถ้าคุณมี 2 ข้อนี้ 1. อยากจะเก็บเงิน ออมทองคำอย่างจริงจัง และ 2. มีเวลาศึกษาข้อมูลเกี่ยวกับการลงทุนในทองคำให้แตกฉานดูเหมือนยาก แต่บอกเลยว่าไม่ยากสักนิด กำเงิน 1 พันบาทของคุณให้แน่นจะเริ่มลงทุน ณ บัดนี้- ออมทองผ่านร้านทองชื่อดังในเยาวราช เรียกได้ว่าถ้าพูดชื่อร้านขึ้นมาทุกคนต้องร้องอ๋อแน่นอน การออมทองที่ว่านี่เริ่มต้นเพียง 1 พันบาทเท่านั้น โดยจะเลือกออมแบบตามใจ เช่น ครั้งนี้ซื้อ 1 พัน ครั้งหน้าซื้อ 5 พันก็ย่อมได้ หรือจะเลือกออมแบบรายเดือน ซื้อเดือนละ 1 พันบาทสะสมไปเรื่อยๆหากออมทองครบตามเป้าก็สามารถเลือกรับเป็น ทองแท่ง หรือ เงินสดโดยจะมีค่าธรรมเนียม หรือ ค่ากำเหน็จเรียกเก็บแล้วแต่กรณี สำหรับจุดเด่นของการออมทองผ่านร้านทองที่ผันตัวมาเป็นโบรกเกอร์ทองนั่นก็คือ แอปพลิเคชัน ซึ่งเราสามารถทำทุกอย่างได้ง่ายๆ ผ่านสมาร์ทโฟนนั่นเอง โดยข้อดีของการออมทองผ่านโบรกเกอร์ร้านทองที่ว่านี้ ทำให้เรามั่นใจได้เลยว่า เราจะได้ทองจริงๆ และจะไม่ถูกโกงเหมือนแชร์ทองแน่นอน- ซื้อทองคำผ่านกองทุนรวมการลงทุนในลักษณะนี้ก็จะยากขึ้นมาสักหน่อย เพราะจะต้องใช้เวลาศึกษารายละเอียดการลงทุนค่อนข้างมาก ไม่ว่าจะเป็น แนวโน้มราคาทองคำ เศรษฐกิจโลกทั้งในประเทศไทย และต่างประเทศที่จะส่งผลต่อราคาทอง รวมถึงแนวโน้มค่าเงินในสกุลเงินต่างๆ และที่สำคัญจะต้องศึกษาข้อมูลด้วยว่า กองทุนนั้นไปลงทุนทองคำในลักษณะแบบไหน เช่นลงทุนในหน่วยลงทุน หรือ ที่เรียกกันว่า NAV ของกองทุน ETF ทองคำ หรือ SPDR Gold Trust เป็นต้นหากมีความรู้ความเข้าใจในการลงทุนทองคำผ่านกองทุนรวมแล้ว เราก็สามารถทำการซื้อขายผ่านบริษัทหลักทรัพย์จัดการกองทุน หรือ ที่รู้จักกันดีว่า บลจ.ได้ทันที ซึ่งการลงทุนครั้งแรกนั้นเริ่มต้นเพียง 1 พันบาท จากนั้นก็สามารถซื้อได้เรื่อยๆ ตามความต้องการเมื่อซื้อหน่วยลงทุน หรือ NAV สะสมไปเรื่อยๆ กำไรที่เราจะได้นั้นไม่ได้มาในรูปแบบทองคำ แต่มาเป็นตัวเงินที่ได้จากราคา NAV ที่เพิ่มขึ้นนั่นเอง แต่อยากให้รู้ไว้ว่า การลงทุนทองคำผ่านกองทุนรวมนั้นความเสี่ยงค่อนข้างสูง ฉะนั้นต้องทำแบบทดสอบประเมินก่อนว่า เรารับความเสี่ยงจากการลงทุนได้มากน้อยแค่ไหนนั่นเองเอาเป็นว่าอยากให้ทุกคนท่องจำเอาไว้ให้ขึ้นใจ ทุกการลงทุนมีความเสี่ยง ควรศึกษาข้อดี ข้อเสียให้รอบครอบก่อนตัดสินใจลงทุนทุกครั้ง
ว่ากันว่า มีเงินนับเป็นน้อง มีทองนับเป็นพี่ แต่ถ้ามีเงินแค่ 1 พันบาทจะซื้อทองได้จริงเหรอหลายคนคงกำลังขมวดคิ้ว และคิดต่อในใจ ฉันถามจริงเป็นไปได้เหรอ ก็แค่อยากจะบอกว่าเป็นไปได้ 
ออมทองเดือนละพัน,ออมทอง,ซื้อทอง,ทอง,สะสมทอง,special content,ข่าวทั่วไป